CELEX: 32020D0603
Language: mt
Date: 2020-04-16 00:00:00
Title: Deċiżjoni tal-Kumitat Politiku u ta’ Sigurtà (PESK) 2020/603 tas-16 ta’ April 2020 dwar il-ħatra tal-Kmandant tal-Forza tal-Missjoni tal-UE tal-missjoni militari tal-Unjoni Ewropea biex tikkontribwixxi għat-taħriġ tal-Forzi Armati tal-Mali (EUTM Mali) u li tħassar id-Deċiżjoni (PESK) 2019/2096 (EUTM Mali/1/2020)

4.5.2020   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 139/65
               
            
         DEĊIŻJONI TAL-KUMITAT POLITIKU U TA’ SIGURTÀ (PESK) 2020/603
         tas-16 ta’ April 2020
         dwar il-ħatra tal-Kmandant tal-Forza tal-Missjoni tal-UE tal-missjoni militari tal-Unjoni Ewropea biex tikkontribwixxi għat-taħriġ tal-Forzi Armati tal-Mali (EUTM Mali) u li tħassar id-Deċiżjoni (PESK) 2019/2096 (EUTM Mali/1/2020)
         IL-KUMITAT POLITIKU U TA’ SIGURTÀ,
         Wara li kkunsidra t-Trattat dwar l-Unjoni Ewropea, u b’mod partikolari l-Artikolu 38 tiegħu,
         Wara li kkunsidra d-Deċiżjoni tal-Kunsill 2013/34/PESK tas-17 ta’ Jannar 2013 dwar missjoni militari tal-Unjoni Ewropea biex tikkontribwixxi għat-taħriġ tal-Forzi Armati tal-Mali (EUTM Mali) (1), u b’mod partikolari l-Artikolu 5 tagħha,
         Billi:
         
                     (1)
                  
                  
                     Skont l-Artikolu 5(1) tad-Deċiżjoni 2013/34/PESK, il-Kunsill awtorizza lill-Kumitat Politiku u ta’ Sigurtà (KPS) biex jieħu deċiżjonijiet dwar il-kontroll politiku u d-direzzjoni strateġika tal‐EUTM Mali, inkluż deċiżjonijiet dwar il-ħatra ta’ Kmandanti sussegwenti tal-Forza tal‐Missjoni tal-UE għal EUTM Mali.
                  
               
                     (2)
                  
                  
                     Fit-28 ta’ Novembru 2019, il-KPS adotta d-Deċiżjoni (PESK) 2019/2096 (2) li taħtar lill‐Brigadier Ġeneral João Pedro RATO BOGA DE OLIVEIRA RIBEIRO bħala l-Kmandant tal‐Forza tal-Missjoni tal-UE EUTM Mali.
                  
               
                     (3)
                  
                  
                     Fl-4 ta’ Diċembru 2019, ir-Repubblika Ċeka pproponiet il-ħatra tal-Brigadier Ġeneral František RIDZÁK biex jieħu post il-Brigadier Ġeneral João Pedro RATO BOGA DE OLIVEIRA RIBEIRO bħala l-Kmandant tal-Forza tal-Missjoni tal-UE EUTM Mali mit-12 ta’ Ġunju 2020.
                  
               
                     (4)
                  
                  
                     Fl-24 ta’ Frar 2020, il-Kumitat Militari tal-UE appoġġa dik ir-rakkomandazzjoni.
                  
               
                     (5)
                  
                  
                     Għaldaqstant jenħtieġ li tittieħed deċiżjoni dwar il-ħatra tal-Brigadier Ġenerali František RIDZÁK bħala l-Kmandant tal-Forza tal-Missjoni tal-UE EUTM Mali mit-12 ta’ Ġunju 2020.
                  
               
                     (6)
                  
                  
                     Għalhekk, jenħtieġ li titħassar id-Deċiżjoni (PESK) 2019/2096.
                  
               
                     (7)
                  
                  
                     F’konformità mal-Artikolu 5 tal-Protokoll Nru 22 dwar il-pożizzjoni tad-Danimarka, anness mat-Trattat dwar l-Unjoni Ewropea u mat-Trattat dwar il-Funzjonament tal-Unjoni Ewropea, id‐Danimarka ma tiħux sehem fl-elaborazzjoni u fl-implimentazzjoni ta’ deċiżjonijiet u azzjonijiet tal-Unjoni li għandhom implikazzjonijiet ta' difiża. Konsegwentement, id-Danimarka mhijiex qed tieħu sehem fl-adozzjoni ta’ din id-Deċiżjoni u la hija marbuta biha u lanqas ma hija soġġetta għall‐applikazzjoni tagħha,
                  
               ADOTTA DIN ID-DEĊIŻJONI:
         
            Artikolu 1
            Il-Brigadier Ġenerali František RIDZÁK huwa b’dan maħtur bħala l-Kmandant tal-Forza tal‐missjoni militari tal-Unjoni Ewropea biex tikkontribwixxi għat-taħriġ tal-Forzi Armati tal-Mali (EUTM Mali) mit-12 ta’ Ġunju 2020.
         
         
            Artikolu 2
            Id-Deċiżjoni (PESK) 2019/2096 hija b’dan imħassra.
         
         
            Artikolu 3
            Din id-Deċiżjoni għandha tidħol fis-seħħ fit-12 ta’ Ġunju 2020.
         
         
            Magħmul fi Brussell, is-16 ta’ April 2020.
            
               
                  Għall-Kumitat Politiku u ta’ Sigurtà
               
               
                  Il-President
               
               S. FROM-EMMESBERGER
            
         
         
            (1)  ĠU L 14, 18.1.2013, p. 19.
         
            (2)  Id-Deċiżjoni tal-Kumitat Politiku u ta’ Sigurtà (PESK) 2019/2096 tat-28 ta’ Novembru 2019 dwar il-ħatra tal-Kmandant tal-Forza tal-Missjoni tal-UE tal-missjoni militari tal-Unjoni Ewropea biex tikkontribwixxi għat-taħriġ tal-Forzi Armati tal-Mali (EUTM Mali) u li tħassar id-Deċiżjoni (PESK) 2019/948 (EUTM Mali/2/2019) (ĠU L 317, 9.12.2019, p. 108).